text: [{"text_idx": "#000003", "text": "B71 er eitt av fyrstu fel\u00f8gunum, sum hevur tiki\u00f0 av m\u00f8guleikanum at styrkja umsitingarliga partin i\u0301 felagnum, har FSF fi\u0301ggjar st\u00f8rsta partin, vi\u00f0 at seta ein samskipara i\u0301 fulla ti\u0301\u00f0."}, {"text_idx": "#000006", "text": "Kristrunn Petersen u\u0301r Hu\u0301savi\u0301k, hevur seinastu ti\u0301\u00f0ina virka\u00f0 sum samskipari hja\u0301 felagnum og i\u0301 gja\u0301r bleiv ta\u00f0 so kunngj\u00f8rt at hon ver\u00f0ur sett sum umsitingarligur lei\u00f0ari hja\u0301 B71, i\u00f0 er fult starv. Kristrunn kemur at r\u00f8kja somu uppga\u0301vur sum a\u0301\u00f0renn, umframt at hon yvir ti\u0301\u00f0 og i\u0301 samra\u0301\u00f0 vi\u00f0 nevndirnar i\u0301 felagnum, kemur at yvirtaka a\u0301vi\u0301sar umsitingarligar uppga\u0301vur, i\u00f0 frammanundan hava veri\u00f0 fordeildar har. Hendan ny\u0301ggja arbei\u00f0sfordeilingin ynskja vit skal koma felagnum til go\u0301\u00f0ar, b\u00e6\u00f0i vi\u00f0 atlit til at umsitingin hja\u0301 B71 ver\u00f0ur a\u0301 h\u00e6gri st\u00f8\u00f0i og at uppga\u0301vurnar ver\u00f0a loystar b\u00e6\u00f0i skjo\u0301tari og betri enn a\u0301\u00f0ur, men eisini at l\u00e6tna\u00f0a arbei\u00f0sbyr\u00f0an a\u0301 verandi nevndarlimir og hja\u0301lparfo\u0301lk elva til meiri yvirskot og arbei\u00f0sorku, umframt at ta\u00f0 i\u0301 seinasta enda skal elva til meiri ny\u0301hugsan og betri avger\u00f0ir i\u0301 \u00f8llum vi\u00f0urskiftum."}, {"text_idx": "#000007", "text": "\u00c6tlanirnar og vo\u0301nirnar eru sto\u0301rar, men sja\u0301lvandi tekur alt ny\u0301tt ti\u0301\u00f0 og fyrsta ti\u0301\u00f0in ma\u0301 ny\u0301ggja starvsfo\u0301lk okkara finna seg til r\u00e6ttis og l\u00e6ra mannagongdir og arbei\u00f0suppga\u0301vurnar at kenna."}]